9 Le fa re ka tswa re tlotla ka eng, metlotlo ya rona e tla nna e e agang fa re latela kgakololo e moaposetoloi Paulo a neng a e neela phuthego ya Filipi. O ne a re: “Dilo le fa e le dife tse di boammaaruri, dilo le fa e le dife tse di tsewang ka masisi, dilo le fa e le dife tse di siameng, dilo le fa e le dife tse di itshekileng, dilo le fa e le dife tse di rategang, dilo le fa e le dife tse di buiwang molemo, le fa e le molemo ofe o o gone le selo le fa e le sefe se se tshwanelwang ke pako se se gone, tswelelang lo akanya ka dilo tseno.” (Bafilipi 4:8) Dilo tse Paulo a di umakang di botlhokwa thata jaana mo a reng, “tswelelang lo akanya ka dilo tseno.” Re tshwanetse go tlatsa megopolo le dipelo tsa rona ka dilo tseno. Ka gone, a re bone kafa go ela tlhoko sengwe le sengwe sa dilo tseno tse robedi tse Paulo a di umakileng go ka re thusang ka teng mo metlotlong ya rona.